CELEX: C2006/048/70
Language: et
Date: 2006-02-25 00:00:00
Title: Kohtuasi T-413/05:  18. novembril 2005  esitatud hagi — Sanchez Ferriz versus komisjon

25.2.2006   
            
            
               ET
            
            
               Euroopa Liidu Teataja
            
            
               C 48/36
            
         18. novembril 2005 esitatud hagi — Sanchez Ferriz versus komisjon
   (Kohtuasi T-413/05)
   (2006/C 48/70)
   Kohtumenetluse keel: prantsuse
   Pooled
   
      Hageja: Sanchez Ferriz Carlos (Brüssel, Belgia) (esindaja: advokaat F. Frabetti)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada hageja karjääriarengu aruanne (REC/CDR) perioodi 1.7.2001–31.12.2002 kohta;
            
         
               —
            
            
               mõista kohtukulud välja Euroopa Ühenduste Komisjonilt.
            
         Väited ja peamised argumendid
   Oma hagi toetuseks toob hageja kõigepealt välja personalieeskirjade artikli 26 rikkumise põhjusel, et tema karjääriarengu aruanne ei asunud füüsiliselt tema isikutoimikus, vaid oli salvestatud elektroonilisel kujul ning selle aruande esimesest versioonist ei ole ei paber- ega elektroonilises toimikus jälgegi.
   Hageja toob välja ka personalieeskirjade artikli 43 rikkumise, nimetatud artikli rakendussätete rikkumise ning Hindamisjuhendi ja Erijuhendi hindamisperioodiks 2001–2002 rikkumise, mis tuleneb sellest, et komisjon on pannud hindajatele kohustuse lähtuda keskmisest “hindamisobjektist”.
   Hageja märgib ka, et komisjoni poolt kehtestatud teenetepunktide süsteem võimaldab samamoodi klassifitseerida paljusid ametnikke, kellel ei ole samasugused tulemused, mis hageja arvates eirab võrdse kohtlemise põhimõtet.
   Lõpuks toob hageja välja omavolikeelu ja põhjendamiskohustuse rikkumise, võimu kuritarvitamise, õiguspärase ootuse rikkumise, reegli patere legem quam ipse fecisti (kohustus tegutseda enda kehtestatud reeglitest kinni pidades) ja hoolitsemiskohustuse rikkumise.